อยากทราบว่าเป็นปรัจำเดือนวันที่19-24เดือนกันยายน แล้วมีเพศสัมพันธ์วันที่27หลั่งนอกครั้งเดียวแล้วเดือนตุลาคมประจำเดือนก็ไม่มาแต่มีอาการปวดท้องน้อยเล็กน้อยแล้วก็รู้สึกชื้นแฉะช่องคลอดตลอดเวลา
สวัสดีค่ะ หากประจำเดือนมาวันที่ 19-24 ก.ย. แล้วได้มีเพศสัมพันธ์ในวันที่ 27 ก.ย. ถือว่าไม่ได้มีเพศสัมพันธ์ในระยะปลอดภัย โอกาสที่จะตั้งครรภ์นั้นมีได้ โดยหากได้ใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22%ดังนั้น หากในตอนนี้ ประจำเดือนยังไม่มา แนะนำควรลองตรวจหาการตั้งครรภ์ดูก่อน หากตรวจไม่พบ การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นสำหรับการที่ช่องคลอดชื้นแฉะ แสดงว่ามีตกขาวมาก ซึ่งอาจเป็นอาการของการตั้งครรภ์ หรือเป็นช่วงใกล้มีประจำเดือนมาก็ได้ และอาการปวดท้องเล็กน้อย ก็เป็นอาการของการตั้งครรภ์ และอาการในช่วงก่อนการมีประจำเดือนมาได้เช่นกัน